פרק א' משנה ח"י : רבן שמעון בן גמליאל אומר,על שלשה דברים העולם עומד, על   הדין ועל האמת ועל השלום,שנאמר “אמת ומשפט שלום שפטו בשעריכם"

אפשר יאמר בעזר ה' , אדם עולם קטן, היינו בריאה  שנבראה בצל"מ אלדים  אל
עליון, שאם יעשה רצונו הריהו בבחינת צל"מ “כצלמנו כדמותינו" ואם פשע ומרד ברבו 
הריהו בבחינת צל חולף ובטל מן העולם, ועל דא אמר “ על שלשה דברים" יסודות אלו 
עומד האדם בעולם, וכל קיומו תלוי בהם.והוא שנקט הראשון “דין" הוא עולם הזה להיות האדם נידון על כל מעשיו בו וחייב הוא עצמו לידון את עצמו בכל עת ועת, ולא יבוא לידי הסתרת האור האלדי ממנו בבחינת “נ-י-ד"  היפך די"ן, בניד ראש לצער עליו, ויאחז במידת האמת לעצמו ולא ישקר שיקרא והבל בבואו לחשב מעשיו, ויכיר בשפלותו ואפסותו וקוטן עמידתו בעולמו יתברך, שהרי אם חטא ומתגאה אומרים לו “ יתוש קדמך"   בבריאת העולם ובמה יתגאה אדם  להבל דמה ?!, ועל ידי תיקון מידותיו ומעשיו, יביא שלום באבריו בפנימי ובחיצוני ויהיה שלום ביניהם, בין שני יצריו לעשות רצונו של האדם כרצון השם יתברך.ועל דא אמר “ אמת ומשפט שלום-שפטו בשעריכם " בשערי הלב בחדרים ובעליות שבו, דברים הנעשים בחדרי חדרים כדברים הנעשים בעליות לעין כל.ויכנס לשערי האמונה והתשובה “פתחו שערים ויבוא גוי צדיק שמר אמנים" ישעיה כו' ב'   הוא השומר אמונתו בשם יתברך “אמונה אמן".              וכתב בהג"ה :"אולי ניתן לפרש על דרך שעריכם שהוא תחילת העבודה ובשביל שיכנס לעבודת ה' בבטחה ובהתמדה וזריזות גדול צריך אלו המדות שמובילות לתשובה וה' יעזרנו לשוב בתשובה שלמה לפניו אמן כן יהי רצון".

ואפשר לומר “על שלשה" בחינת שלשת אבות,יסודות עולם.אברהם איש החסד, יצחק 
איש הגבורה דין , ויעקב תפארת, קו המיצוע המבריח מן הקצה אל הקצה,לשם שמים “שלום"  והוא שאמר “על שלשה דברים" שיהא האדם אוחז בשלושתם ויעשה חסד עם הבריות ודין עם עצמו ויבוא למידת יעקב הנקרא “תם" שהביא שלום בעצמותיו.ולא עוד אלא שהשלים כלל מהותו עם האבות הקדושים “ איהו כליל תלת אבהן"  תורת נתן ערכי 
התיקונים קכ"ז .והוא מה שאמרו רבותינו ז"ל “אמת", ראש תוך וסוף  אותיות כ"ב והוא שנאמר “בראשית ברא אלדים"  סוף תבות אמת ,ועוד מצינו “ברא אלדים לעשות"  סוף תבות אמ"ת ,ואלו הם פסוקי דאורייתא דעסקינן בבריאת העולם ועל דא אמר “העולם עומד". 

והנה תמהתי בעוני דעת, על שום מה פתחה המשנה ב"דין" ולא בשלום ?   ואפשר יאמרלי לומר בגדר אפשר, הוא על דרך שאמרו רבותינו ז"ל רצה הקדוש ב"ה לברוא את העולם במידת הדין וראה שאינו מתקיים ושיתף מידת הרחמים עמה, ועל כן נקטה משנתינו על השלום בסופה, כי בידוע הוא שנתכנה הקדוש ב"ה בשם “שלום", חסד גדול להיות השלום שורר בעולם הזה, שהשלום מורה על השראת השכינה עלינו, ובהשגחתה תדיר “פן תרבה עליך חיית השדה".ועל זה מצלינ ן “עשה שלום במרומיו הוא יעשה שלום עלינו ועל כל ישראל ונאמר אמן" .והוא שנקט על הדין,כסדר הבריאה שעלה במחשבת השם יתברך כבתחילה,"  והשלום אהבו".
[
ואפשר לומר עוד “ על שלשה דברים העולם עומד על הדין ועל האמת ועל השלום", הנה ידוע בהיות הדין מחולק בתוכו לדינים דדכורא שנמשכו מצמצום הראשון דהיינו ממיין 
נוקבין דדיקנא, ששם בחינת היסוד דמלכות, דהיינו צמצום ראשון, אבל דינים דנוקבא 
שנמשכים ממלכות דאמא שהיא בבחינת צמצום שני,ולא מצמצום ראשון, דהיינו ממלכות 
בצמצום ראשון ואינה משתמשת במיין נוקבין דדיקנא, ונגנזה ברישא דלא אתיידע, כי 
אינה מתגלה רק בגמר התיקון.ונבוא לומר שמא בדינים מתערין- דהיינו בבינה שהיא 
בחינת רחמים גמורים, שאין בחינת הצמצום והדין יכולים לפגוע בה בהיותה בסוד 
“כי חפץ צדק הוא".שעל ידי אור שלה לא היה שום צמצום בעולם, אבל כל זה בחכמה 
בינה ודעת, ובחסד גבורה תפארת שלה.אבל בתפארת נצח הוד יסוד שלה,ששם שורשי הזכר והנוקבא כבר עומדת שם להמשכת הארת החכמה בשביל הזכר והנוקבא.ועל כן יש שם מקום להתעוררות הדינים מכח הצמצום ולכן נקראת שם בסוד “ם"  סתומה, ושם דהיינו מחזה ומטה נאמר בזוהר הקדוש מבינה דינין מתערין מינה..." ועיין אבן ספיר דף 
ע"א .

וכתב הרמ"ק זצ"ל שיעור קומה ס' אות ב'  “ אין ספק שטובת האין סוף להיטיב לטובים ולרעים מחייבת שלא ימצא דין כלל, ולא חיצוניות ולא גריעות אור ולא שום חסרון בשום הוה כלל, וכולם מזדככים ואין מונע בהשגת האדם, ואין החפץ לפניו שיהיה העניין הזה בתחילת הבריאה, אלא שיהיו הנשמות יורדות והיצר מפתה אותם והקליפות רודפות חריו, שהעולם יתנהג בדין וברא בדין, אם כן נעלה בדעתנו שהם שלש הפכים מצד המיטיב הנמצאות על צד השלמות והטוב, אין יצר הרע, ואין גרעון ואין דין ואין גיהנו-ם, ומצד האמצעיים התחתונים יתחייב שהעולם יתנהג בדין, ויצר הרע המפתה ובית דין הדן את הדין להשכיר, ולהעניש וגיהנו-ם מקטרג התובע דין וכל זה הנהגה תחתונה...." עיין שם .

ואפשר יאמר, מה שאמרו על הדין ועל האמת ועל השלום, שהרי האדם נידון 
על מעשיו בבית דין של מעלה, ובבית דין של מטה.דהיינו בבחינת “צדק" והיא הנקראת 
בית דין של מטה, שהיא המקבלת חיותה מבית דין של מעלה, מידת הגבורה הנקראת “אלדים". ונקראת צדק משום שמצדקת את הדין, ועל דא “צדק ילין בה.." ישעיה א' 
דהיינו בבחינת מה שאמרו רבותינו ז"ל “מעולם לא לן אדם בירושלים ועוון בידו...".
ועל זה אמר דוד המלך עליו השלום “ואני בצדק אחזה פניך.." תהילים יז' , והיא בדין הממותק בחסדים.ואילו לעובדי כוכבים ומזלות דינים “במישרים", דהיינו בלי החסדים דכתיב   “ידין לאומים במישרים.." תהילים ט' שאין שם סליחת עוון ופשע אלא במידה ומידה ממש. ועיין שערי אורה שער א' כינוי צדק וכו'  . 

וכתב עוד הרמ"ק זצ"ל פרדס רימונים שער ערכי הכינויים פרק ד “דין תורה"  ודין אמת היא השכינה והיא נקראת דין מן הטעם שפירשנו דהיינו בבחינת  הדיין. 
והביא בשם רעיא מהימנא שפירש כי התפארת מצד המלכות נקרא דיין, וזהו דיין אמת כי הוא נקרא אמת.וכתב בזוהר הקדוש  דף קי"ז ע"ב   לסדר משפטים  אות תמ"ו   “ קום אתער בדינים רעיא מהימנא, ואמר א-ד-נ-י- שפתי תפתח ופי יגיד תהילתך.
א-ד-נ-י בהיפוך אתוון “דינ"א".ופירש בעל הסולם  שם  בהפיכת האותיות היא דינ"א, והוא שאמרו  דינא דמלכותא דינא, משום שהמלכות נקראת א-ד-נ-י שהוא אותיות דינ"א  ועין שם באורך ושם אות תמ"ז  “ ומה דינין אינון וכו' לדין בנזקי שור-בור-אש-אדם, ודיני ארבעה שומרים, וכנגדם ד' דינים חלוקת שותפין, קרקעות,עבדים ושפחות, חיובי ממון, גזל אבידה, או היזק ועל דא ארבעה מיתות בית דין...." יעוין שם .

ואפשר יאמר בקוצר הבין ודעת לומר בסייעתא דשמיא,על דא אמרה משנתינו “העולם עומד", בבחינת עמודים דהיינו יסוד ובסיס לקיומו התקין והנכון של הבריאה 
כולה, והוא בדין צדק המתחייב לבוא מן האמת שיהא האדם לכשנתבע לאומרה ללא כחל 
וסרק. והנה עוד מצינו נאמר אמת בבחינת  “חותם"  והוא שאמר שלמה המלך עליו השלום 
“שימני כחותם", דא אורייתא דאיתמר בה “תורת אמת היתה בפיהו"   מלאכי ב' ו'  ואיהי 
כלולה מעשר אמירות בבחינת  אות “י"  דהיינו עשרת הדברות והוא “שימני כחותם". בבחינת “ כח-תם" כח דא שכינתא עילאה, כ"ח מ"ה  מן החכמה, ועל דא אמר “יגדל נא כח א-ד-נ-י".א-ד-נ-י  בבחינת דינא  כנזכר  ו"ת-ם" דא ישראל דלעילא דעל שמיא אתקרי יעקב תם"  בראשית כ"ה  “ויעקב איש תם..." 

ועמוד השלישי  “השלום " שהוא אחד משמות הכינויים להשם יתברך.וכתב בתקוני הזהר הקדמה דף ג' עא'  "קום אליהו נביאה ליקרא דקודשא בריך הוא ושכינתיה, ויתערון עמך שאר נביאי, ועביד ליה קנא בהאי חיבורא ולכל משריין דאזלין מתתרכי בתר דקודשא בריך הוא ושכינתיה, לחברא לון בהאי חיבורא למשתכחא ביה נייחא, לאלין משריין דנשמתין דאזלין מתתרכין,משכינתא דאיהי יחידאה “איכה ישבה בדד" ולאשתכחא ביה נייחא למשריין דקודשא בריך הוא דאתמר בהון “הן אראלם צעקו חוצה, מלאכי שלום מר יבכיון" ולית שלום אלא קודשא בריך הוא, וכו'.... יעוי"ש . 

מאלו אורות הקדש הנזכרים נראה לי העני ממעש לבוא בסוד חכמים ונבונים ומלמד דעת 
מבינים לומר בגדר האפשר,על שלשה דברים העולם עומד,וכי על אלו בלבד ?! בתמיהה. 

אלא שאלו בבחינת רגליים לכסא הכבוד,}חד"ר{ חסד דין ורחמים,אברהם יצחק יעקב עליהם השלום, אברהם במידת השלום דהיינו השם את שמו יתברך ויתעלה בין הבריות ועושה שלום בין הבריות למקום ב"ה, ויצחק במידת הדין והגבורה כידוע ,ויעקב בבחינת 
האמת שהם “א" “תם". הרמת החסד דאברהם וגבורה דיצחק למידה הממוצעת תפארת, ועל דא נקט העולם עומד, שמחויב להיות מעורב וממוזג ברחמים ודין, על דרך פירשום 
רבותינו ז"ל “רצה הקב"ה לברוא את העולם..". 

ואמנם תוכל לבוא ולשאול ורגל רביעי למרכבה היכן  היא? 

ואבוא בעזר ה' להסבירך לשם רוכב ערבות נורא תהילות, הנה כל מהות האדם הוא לתקן למטה ולהעלות למעלה ומלמעלה להוריד השפע למטה אל המלכות  שאין לה מדידיה כלום. כידוע, והוא ברמז וזה לא מקומו להרחיב  על כן אפשר להוסיף ולבאר בדרך אחר על פי מה שכתב בזוהר הקדוש בלק קפ"ט  כי צדיק נקרא דוד נאמן, ואין העולם מתקיים אלא בזכות הצדיקים המקבלים עליהם ייסורין בעבור עם הקדש, ופירש הזוהר הקדוש  שם  מה שנאמר “הולך דודי למישרים" ואפשר שהוא דוד -המלכות.
ובזוהר הקדוש ויקרא דף י'  אמר כי התפארת והמלכות נקראים “דודים".   וביאר הרמ"ק שער המהות וההנהגה  שלפי זה יקרא היסוד דוד שהוא המייחד שני דודים, דהיינו יחוד 
תפארת ומלכות. ומצינו בפרשת שמיני בזוהר הקדוש דף ט"ל ע"ב  פירש כי דוד הוא 
בגבורה, ואם כן הדין שהוא הגבורה והאמת היא תפארת ויעקב מרכבה לתפארת, ויצחק 
מרכבה לגבורה, והשלום שאברהם אבינו עליו השלום מרכבה לו, דהיינו בחינת חג"ת חסד 
גבורה ותפארת, ודוד שהוא המייחד בבחינת מלכות הוא הרגל הרביעי אשר עליו עומד 
הכסא.
ואם תקשי לומר והרי משנתינו אומרת על שלשה דברים בלבד, אבוא להטעימך דברי 
אמת ויושר, אלו שלשה עמודים נתהוו ועליהם העולם בבריאתו, דהיינו חסד –אברהם ,גבורה-יצחק, ת"ת-יעקב, עד שבא דוד המלך עליו השלום והוא הרביעי, דהיינו המלכות,וגם עד בואו של דוד המלך עמד העולם, אלא שמתוך הדין על דרך האמת יבוא השלום, וממילא תשרה שכינה ותיפוק מן גלותא, ונזכה למלכות בית דוד רגל רביעי על מקומו יבוא בשלום אמן כן יהי רצון. ועל כן כל זמן שהיה דוד המלך בבחינת נסתר, טרם נמשח בשמן המשחה עומד היה במקומו במרכבה העליונה  על דרך הנסתר ועמד וסייע בידי האבות למעלה אך בהורדת השפע נסתתר וירדו הברכות דרך  חג"ת חסד גבורה ותפארת אבות האומה, אל העולם הזה.ובהתגלותו בשבע דחברון החל מוריד השפע בגילוי אל המלכות. ודע וזכור, כי שבע שנים שמלך בחברון נראה לי כנגד שבע ספירות ממלכות ועד לשלש ראשונות, ושם מקום האבות, והבן כי רמז הוא  ועל אחת כמה וכמה בירושלים עיר הקדש בנויה לתלפיות.ובעוונותינו החרבנו נווה והארכנו קיצו,ועל דא נאמר “כי יד על כס י-ה" וכו'. 

כי יד על כס אותיות “יד" כמספר “דוד" דהיינו בבחינת “משיח" שיבוא ויגאל חרפת עמו הקדוש בניו של המקום ב"ה, ויוציאנו מן החומה המפרידה ויפיל המסכים המרחיקים בין הבנים  שגלו משלחן אביהם,ויורנו דרך הישר האמת בגבורה עילאה באומץ מרוב אונים ואמץ כח,לקיים את כל דיני התורה הקדושה, ויבוא השלום בין הקדוש ב"ה לבניו לעד ולעולמי העולמים לא ימוט עולם ועד. 

וממילא יעמוד העולם בשלמות התיקון מלמטה למעלה ומלמעלה למטה שפע ברכות מלא ידינו מברכותיך מעשר מתנות ידך בגשמיות ורוחניות, בהארת הקדש הנובעת מכסא הכבוד והמתגלית בהאצלת אור מזוכך מזוקק שבעתיים בבית המקדש שיבנה במהרה בימינו אמן, בשלמות כנסת ישראל הנשלמת ומתתקנת אצל בעלה, והוא שאמר בזוהר הקדוש אמור ר"ל עב'  “כנסת ישראל" נקראת שלום שאינה חונה ושוכנת אלא במקום שלם, ולכן נקראת “שלם" וסימנך “ומלכי צדק מלך שלם..." 

ועוד נראה לומר בגדר אפשר, שלו"ם סוד ע"ב ס"ג מ"ה ב"ן  אבי"ע עולמות אצילות בריאה יצירה ועשיה כנודע, רי"ו ס"ג מ"ה ב"ן, ולכן “ר-י-ו" שהוא בגבורה.ועל כן פתחה משנתינו “על הדין"  שהוא הגבורה ועל האמת שהיא יוצאת בכח ובגבורה ועל השלום רי"ו ס"ג מ"ה ב"ן כנזכר ודי בזה  והוא שאמרינן בברכת כהנים “ישא ה' פניו אליך וישם לך שלום"  וכתב פרי עץ חיים הק"ש פ"ב “   זכויותינו מעלין לשכינה ועוונותינו מפילים אותה 
חלילה וחס, לזה כתיב כאן אם יזכה ישראל שישא ה' אזי יסתלק הפסוק בין הוי"ה לבין פניו, ואז ישא ה' פניו השכינה,פני ה' ויהיה יחוד פנים בפנים אז וישם לך שלום, כדאמרו רבותינו ז"ל “לא מצא הקדוש ב"ה כלי מחזיק ברכה ....ברכת כהנים הכוללים מכל הברכות שבעולם אלא השלום.." היכל הברכה לקומרנא פר' נשא 

סליק פרק ראשון

בעזרת חונן דלים בינה הבינני, פותח שערים לאחוז במידותיו א-ל עליון דר מעון,להידבק
במצוותיו לכל בר ישראל זרע קדש המוניו, ובא לציון גואל ולשבי פשע ביעקב ברחמין
אמן כן יהי רצון.